Kroatian ralli 2023

Kroatian ralli 2023 oli rallin maailmanmestaruussarjan kilpailu kaudella 2023. Kilpailu oli kauden neljäs ja se järjestettiin 20.–23. huhtikuuta 2023. Kilpailun keskuspaikka oli Zagrebissa.

Kilpailuun ilmoitettu irlantilainen Hyundai Motorsportia edustanut kuljettaja Craig Breen kuoli ulosajossa rallia edeltävissä testeissä 13. huhtikuuta. Hänen kartanlukijansa James Fulton ei loukkaantunut tilanteessa. Breenin käyttämä numero 42 jäädytettiin loppukauden ajaksi ja tallin kolmas auto vedettiin pois Kroatian rallista. Tallin muissa autoissa oli Breenin muistolle käytössä erityinen väritys kilpailun aikana. Toyota ilmoitti, että vain Ogier ja Rovanperä keräävät valmistajien pisteitä kilpailusta ja talli veti Evansin pois valmistajien mestaruustaistosta huomion osoituksena Hyundaita kohtaan. Breenin auto pysyi huoltoalueen tallissa ja kaikilla kilpailijoilla oli autossa musta tarra Breenille.

Kilpailijat 
Sébastien Ogier osallistui Toyota Gazoo Racing WRT -tallin autolla Kalle Rovanperän ja Elfyn Evansin kanssa. Takamoto Katsuta ajoi Toyotan neljättä autoa, mutta ei osallistunut valmistajien pisteiden keräämiseen. Thierry Neuville ja Esapekka Lappi ajoivat Hyundai Motorsportin autolla. Ott Tänak ja Pierre-Louis Loubet ajoivat M-Sportin autolla.

 Huomioita

Kilpailuun ilmoittautui Rally1-autojen lisäksi 19 WRC2-sarjassa kilpailijaa sekä muita autoja. Yhteensä kilpailuun ilmoittautui 57 autokuntaa. 
Irlantilainen WRC2-sarjassa ajava Josh McErlean ja hänen kartanlukijansa John Rowan vetäytyivät kilpailusta Breenin onnettomuuden johdosta.

Tapahtumia 
Elfyn Evans ei voinut ajaa vähimmäismäärää testierikoiskokeita ("shakedown") loppuun vaan joutui palaamaan huoltoon turboon liittyvän ongelman vuoksi, jolloin tallin oli tarkistettava myös moottori vaurioiden varalta. Testierikoiskokeen nopein ensimmäisellä ajokerralla oli Ott Tänak ajalla 1:54.7 ja toisella ajokerralla nopein oli Kalle Rovanperä ajalla 1:52.8.

Toisella erikoiskokeella Sébastien Ogier ja Vincent Landais kärsivät rengasrikon, jonka vaihto vei aikaa minuutin ja 7 sekuntia. Lisäksi heille annettiin aikasakko, koska kartanlukija Landaisin turvavyöt eivät olleet täysin kiinni kun he lähtivät liikkeelle. Lisäksi Landaisin HANS-niskatuki ei ollut täysin paikoillaan. Kalle Rovanperä kärsi rengasrikon samassa paikassa kuin Ogier, jolloin Thierry Neuville nousi kilpailun johtopaikalle.
Kuudennella erikoiskokeella Ott Tänak käytti sadekelin renkaita, mutta sade ei ollut rankkaa ja Esapekka Lappi ohitti Tänakin kokonaiskilpailussa tämän johdosta. Takamoto Katsuta kokeili myös sadekelin renkaita ja menetti 40 sekuntia aikaa erikoiskokeella. Perjantain jälkeen Neuville johti kilpailua 5,7 sekunnin erolla Evansiin.

Lauantaina erikoiskokeella 11 Neuville osui kiveen ja joutui keskeyttämään. Tämän myötä Evans nousi kilpailun johtoon.

Kilpailun voitti Elfyn Evans, jonka edellinen MM-rallin voitto oli Suomen rallissa vuonna 2021. Yohan Rossel voitti WRC2-luokan kilpailun, joka oli hänelle kauden toinen voitto yhtä monessa kilpailussa. Yleiskilpailussa kymmenenneksi sijoittunut Oliver Solberg ei ollut rekisteröinyt mestaruuspisteille.

Palkintojenjaossa muistettiin Craig Breeniä soittamalla Irlannin kansallislaulu ja pitämällä hiljainen hetki eikä kuohujuomia avattu.

Erikoiskokeet 
Kilpailuun kuuluu 20 erikoiskoetta, joiden pituus on . Siirtymiä on yhteensä .
Kilpailun lähtötapahtuma on torstaina 20. huhtikuuta kello 18.30.
Kilpailu ajetaan suurelta osin aiemmilta vuosilta tutulla reitillä, mutta erikoiskoe Stojdraga - Gornja Vas on muutettu kulkemaan Hartjen kylän kautta ja sen pituus on kasvanut 20,77 kilometristä 25,67 kilometriin. Erikoiskokeen Jaškovo - Mali Modruš Potok tilalla on Ravna Gora - Skrad, joka on uusi vuodelle 2023.

Tulokset 

 Huomioita

Power Stage -sijoitukset

Lähteet 

Kroatian ralli
MM-rallikausi 2023